**Σημαντική διεθνής διάκριση για τον Καθηγητή Νεκτάριο Ταβερναράκη**

Ο Πρόεδρος του ΔΣ του Ιδρύματος Τεχνολογίας και Έρευνας (ΙΤΕ), και Καθηγητής της Ιατρικής Σχολής του Πανεπιστήμιου Κρήτης, κ. Νεκτάριος Ταβερναράκης εκλέχθηκε Τακτικό Μέλος της Ευρωπαϊκής Ακαδημίας Επιστημών και Τεχνών (European Academy of Sciences and Arts) στην τάξη των Φυσικών Επιστημών, έπειτα από αξιολόγηση από τη Σύγκλητο της Ακαδημίας.

Η διεθνής αυτή διάκριση δίδεται σε επιστήμονες με γνώμονα την εξαιρετική συνεισφορά στην επιστήμη και την αποδεδειγμένη, με μελέτες και επιτεύγματα αιχμής, προαγωγή των θετικών επιστημών. Αποτελεί δε αναγνώριση της επιστημονικής αριστείας και του υψηλού επιπέδου έρευνας που γίνεται στο ΙΤΕ και το Πανεπιστήμιο Κρήτης. Η Ευρωπαϊκή Ακαδημία Επιστημών και Τεχνών έχει ως στόχο την προώθηση της επιστημονικής και της κοινωνικής ανάπτυξης. Μέλη της είναι κορυφαίοι επιστήμονες, οι οποίοι χαίρουν διεθνούς αναγνώρισης για το επιστημονικό τους έργο και διακρίνονται για τη διεξαγωγή υψηλής στάθμης καινοτόμου έρευνας. H Ακαδημία αριθμεί περί τα 2.000 Μέλη, εκ των οποίων 34 έχουν τιμηθεί με το βραβείο Νόμπελ.

Η επίσημη τελετή υποδοχής του Κυρίου Ταβερναράκη ως Νέου Μέλους της Ευρωπαϊκής Ακαδημίας Επιστημών και Τεχνών πρόκειται να γίνει στο Salzburg της Αυστρίας, στις 2 Μαρτίου 2019.

Ο Νεκτάριος Ταβερναράκης είναι Πρόεδρος του Διοικητικού Συμβουλίου και Διευθυντής της Κεντρικής Διεύθυνσης του Ιδρύματος Τεχνολογίας και Έρευνας (ΙΤΕ). Είναι επίσης Τακτικός Καθηγητής Μοριακής Βιολογίας Συστημάτων στην Ιατρική Σχολή του Πανεπιστήμιου Κρήτης, Διευθυντής του Προγράμματος Μεταπτυχιακών Σπουδών στη ΒιοΠληροφορική της Ιατρικής Σχολής, και Διευθυντής Ερευνών του Ινστιτούτου Μοριακής Βιολογίας και Βιοτεχνολογίας του ΙΤΕ, όπου ηγείται του Εργαστηρίου Νευρογενετικής και Γήρανσης. Σπούδασε Βιολογία στο Αριστοτέλειο Πανεπιστήμιο της Θεσσαλονίκης, είναι διδάκτορας του τμήματος Βιολογίας του Πανεπιστημίου Κρήτης και εκπόνησε μεταδιδακτορικές σπουδές στις Ηνωμένες Πολιτείες Αμερικής. Τα ερευνητικά του ενδιαφέροντα εστιάζονται στη μελέτη των μοριακών μηχανισμών που διέπουν τη λειτουργία και την παθοφυσιολογία του νευρικού συστήματος. Με τις επιστημονικές του μελέτες, έχει συμβάλει σημαντικά στην κατανόηση των μηχανισμών νευροεκφυλισμού, μνήμης και μάθησης, καθώς και της γήρανσης. Έχει επίσης συνεισφέρει στην ανάπτυξη καινοτόμων πειραματικών εργαλείων και μεθόδων για τη μελέτη του νευρικού συστήματος και της βιολογίας του κυττάρου. Έχει δημοσιεύσει δεκάδες επιστημονικά συγγράμματα σε έγκριτα διεθνή επιστημονικά περιοδικά και βιβλία, καθώς και πολλά εκλαϊκευτικά επιστημονικά άρθρα σε ελληνικά και διεθνή έντυπα. Η ερευνητική του δραστηριότητα έχει αναγνωριστεί διεθνώς και υποστηρίζεται με χρηματοδοτήσεις από την Ευρωπαϊκή Ένωση, από διεθνείς οργανισμούς και από την Ελληνική Κυβέρνηση. Είναι εκλεγμένο μέλος του Επιστημονικού Συμβούλιου του Ευρωπαϊκού Συμβούλιου Έρευνας (ERC), του Ευρωπαϊκού Οργανισμού Μοριακής Βιολογίας (EMBO), της Ευρωπαϊκής Ακαδημίας Επιστημών και Τεχνών (EASA) και της Ευρωπαϊκής Ακαδημίας Επιστημών (Academia Europaea). Έχει επίσης διατελέσει Διευθυντής του Ινστιτούτου Μοριακής Βιολογίας και Βιοτεχνολογίας του ΙΤΕ. Για το σύνολο της επιστημονικής του συνεισφοράς, έχει βραβευτεί με σημαντικές διεθνείς κι εθνικές διακρίσεις, μεταξύ των οποίων δυο επιχορηγήσεις, για Καταξιωμένους Ερευνητές, και χρηματοδότηση από το ειδικό πρόγραμμα για την Προώθηση της Καινοτομίας του ERC. Έχει επίσης τιμηθεί με το Ακαδημαϊκό Βραβείο Ιατρικής και Βιολογίας του Ιδρύματος Μποδοσάκη στον τομέα των Βιοϊατρικών Επιστημών, το Βραβείο Έρευνας Friedrich Wilhelm Bessel του ιδρύματος Alexander von Humboldt της Γερμανίας, το Επιστημονικό Βραβείο του Εμπειρίκειου Ιδρύματος, το Αρεταίειο Βραβείο Ιατροβιολογικών Επιστημών της Ακαδημίας Αθηνών, το Βραβείο Νέου Ερευνητή του Ευρωπαϊκού Οργανισμού Μοριακής Βιολογίας (EMBO), το Ερευνητικό Βραβείο Galien Scientific Research Award, το Βραβείο Helmholtz International Fellow Award, τη Μεταδιδακτορική Υποτροφία του διεθνούς οργανισμού Human Frontier Science Program Organization (HFSPO), το Βραβείο Ερευνητικής Αριστείας του ΙΤΕ, το Τιμητικό Βραβείο Education Business Award, καθώς και το Βραβείο Ακαδημαϊκής Επίδοσης από το Μεταπτυχιακό Ερευνητικό Πρόγραμμα επιχορηγήσεων Dr. Frederick Valergakis της Ελληνικής Πανεπιστημιακής Λέσχης της Νέας Υόρκης.

Για περισσότερες πληροφορίες επισκεφθείτε τη σχετική ιστοσελίδα της Ευρωπαϊκής Ακαδημίας Επιστημών και Τεχνών: <https://www.euro-acad.eu>

**FORTH Chairman, Professor Nektarios Tavernarakis is elected member of the European Academy of Sciences and Arts**

**Nektarios Tavernarakis, Research Director at the Institute of Molecular Biology and Biotechnology (IMBB) of the Foundation of Research and Technology Hellas (FORTH), and Professor at the Medical School of the University of Crete was elected a member of the European Academy of Sciences and Arts.**

Membership to this prestigious international Academy is bestowed to scientists who have made seminal contributions and achievements towards promoting science, and is an important recognition of the scientific excellence and the highly competitive research conducted at FORTH and the University of Crete.

Nektarios Tavernarakis is the Chairman of the Board of Directors at the Foundation for Research and Technology-Hellas (FORTH), Research Director at the Institute of Molecular Biology and Biotechnology (IMBB), and Professor of Molecular Systems Biology at the Medical School of the University of Crete, in Heraklion, Greece. He is the Director of the Graduate Program on BioInformatics at the Medical School of the University of Crete, and is also heading the Neurogenetics and Ageing laboratory of IMBB. He is an elected member of the *Scientific Council* of the *European Research Council* (*ERC*), the *European Molecular Biology Organization* (*EMBO*), the *European Academy of Sciences and Arts,* and *Academia Europaea*. He has also served as the Director of the Institute of Molecular Biology and Biotechnology. He earned his Ph.D. degree at the University of Crete, and trained as a postdoctoral researcher at Rutgers University in New Jersey, USA. His research focuses on the molecular mechanisms of necrotic cell death and neurodegeneration, the interplay between cellular metabolism and ageing, the mechanisms of sensory transduction and integration by the nervous system, and the development of novel genetic tools for biomedical research. He has received several notable scientific prizes, including two *ERC* *Advanced Investigator Grants*, and an innovation-supporting *ERC Proof of Concept Grant*. He is also the recipient of the *EMBO Young Investigator* award, the Alexander von *Humboldt Foundation*, *Friedrich Wilhelm Bessel* research award, the *Bodossaki Foundation* *Scientific Prize for Medicine and Biology*, the *Empeirikeion Foundation Academic Excellence Prize*, the *Research Excellence* award of the *Foundation for Research and Technology-Hellas*, the *BioMedical Research Award* of the *Academy of Athens*, the *Galien Scientific Research Award*, the *Helmholtz International Fellow Award*, the *International Human Frontier in Science Program Organization* (*HFSPO*) long-term *Postdoctoral Fellowship*, the Honorary Education Business Award, and the Dr. *Frederick Valergakis* Post-Graduate Research Grant Program *Academic Achievement Award* of the Hellenic University Club of New York.

For more information, please visit the relevant web page of the European Academy of Sciences and Arts: <https://www.euro-acad.eu>